Muwahhidun

Almohad otabâ Muwahhidun èngghi panèka wangsa Dinasti Berber (1133—1269) sè motong kakowasa'an Almoravid, saèngghâ ngowasaè para' sadhâjâna Afrika Ḍâjâ.Shadily, Hassan (1980).Ensiklopedia Indonesia.Jakarta:Ichtiar Baru van Hoeve. Hal 164  Dinasti panèka nganut ajhârân tauhèd sè kerras akadhi sè èyajhâri sareng Ibnu Tumart, kaparcajâ'ân ḍâ' Imam Mahdi (sè ngaollè pètodhu ḍâri pangèran). Pangèkot Ibnu Tumart sè aghântèyaghi panèka Abdul Mukmin, ḍâri suku Zanata, sè ngembângngaghi ajhârân ghuruna ka sadhâjâ Atlas bân Rif (Afrika Ḍâjâ). È taon 1147, abâ'na suksès ngowasaè wilajâ Almoravid, Aljazair (1152), Tunisia bân Tripolitania (1160). Bâkto jhâman kakowasa'an pottrana Abdul Mukmin, Abu Ya'kub Yusuf (1163—1184), kakowasa'an Almoha malèbâr kantos ka Andalus (Spanyol) sè ka'dimma èpon nep-tep è Seville. Dinasti panèka dâpa' ka punca' kajaya'anna è jhâman kakosawa'an Abu Yusuf Ya'kub al Mansur (1184—1199). Èpon bisa makala pasukan raja Alfonao VIII, raja Castile ḍâlem pertempuran Alarkos (1195), bahkan èpon bisa maju sampè' ka Madrid bân Guadalajara.  Kakowasa'an Almohad ghi' tahan è Andalus sa'amponna pasukan gabungan Kristen sè angghutana raja-raha Aragon, Navarra, bân Castile (1212) nyebbâbbaghi karogiyan rajâ è pasukan Muhammad An-Nasir (1199—1213). Sa'amponna Muhammad An-Nasir sèdhâ, molaè nampa' kanyorodhân è ḍâlem karaja'an sabâb pemberontakan suku-suku bân arebbhu' kakowasa'an è kalangan istana. Almohad suksès ngembângngaghi kakowasa'anna è Afrika Ḍâjâ bân Andalus sabâb ajhârân Ibnu Tumart sè ngator kaoḍi'an aghâma, bidang sosial, politik, bân militèr.

  Sombher